**BIOGRAFIJE PREDAVAČA**

**Dragana Ćuk Milankov**

Psiholog, fasilitatorka i medijatorka, licencirana od strane Ministarstva pravde Republike Srbije. Predsednica Centra za alternativno rešavanje sukoba. Diplomirala na Filozofskom fakultetu Univerziteta u Beogradu. Radila na Klinici za neurologiju i psihijatriju za decu i omladinu u Beogradu, kao klinički psiholog i psihoterapeut. Aktivna u oblasti medijacije od 2002 godine. Dugogodišnja konsultantkinja Nemačke vladine organizacije za tehničku pomoć i saradnju GIZ, projekta *Jačanje struktura za osnaživanje mladih i participaciju,* naprogramima školske medijacijei medijacije u zajednici(kao kreatorka programa, fasilitatorka treninga i supervizorka sprovođenja programa). Angažovana u organizaciji za podršku žrtvama trgovine ljudima *Atina* u okviru koje sprovodi medijacije između korisnica programa i njihovih porodica. Učestvovala u više projekata uspostavljanja službe medijacije u Srbiji i Crnoj Gori. 2009. godine angažovana kao nacionalna konsultantkinja UNDP-ja na programu podrške sprovođenju antidiskriminacionog zakonodavstva i medijacije u Srbiji. Od 2011. godine koordinatorka radne grupe Poverenika za zaštitu ravnopravnosti za kreiranje službe medijacije u slučajevima diskriminacije. 2013. godine konsultantkinja UNWoman na programu podrške uspostavljanja mehanizma *osobe od poverenja* u okviru sektora bezbednosti, u domenu veština medijacije. Bila je angažovana kao gostujući predavač na specijalističkim studijama iz oblasti medijacije na Fakultetu političkih nauka Univerziteta u Beogradu. Članica South East European Mediation Forum-a (SEEMF), i Mediation Training Institute Community. Članica više nacionalnih ekspertskih grupa. Autorka mnogih priručnika i publikacija.